Sakrayogan Jon
Sakrayotgan Jon (inglizcha: hoppin' John) — anʼanaviy Janubiy Amerika taomidir vigna, guruch, maydalangan piyoz va achchiq qalampir, tuz va sarimsoq bilan ziravorlangan bekon boʻlaklaridan tayyorlanadi. „Sakrayotgan Jon“ hikoyasi Qoʻshma Shtatlardagi qullik davriga borib taqaladi. Uning asosiy tarkibiy qismi boʻlgan vigna oʻsha paytda Gʻarbiy Afrikada keng tarqalgan edi. Shuning uchun, unga asoslangan taomni tayyorlash Amerika Qoʻshma Shtatlariga import qilingan Kongo qullari uchun oson edi. Taomni surlangan mol goʻshti yordamida tayyorlagan Senegal va Nigeriya musulmonlari yoki Seminole hindulari tufayli paydo boʻlgan versiyalari mavjud. Taom nomining kelib chiqishi haqida aniq maʼlumotlar yoʻq. Bir versiyaga koʻra, u fransuzcha pois pigeons [pwapiˈʒɔ̃] (kabutar noʻxati) iborasidan, boshqasiga koʻra, hindcha bahatta kachang iborasining Madagaskar talaffuzidan kelib chiqqan, yaʼni noʻxat degan maʼnoda. „Sakrayotgan Jon“ odatda 1-yanvarda isteʼmol qilinadi. Bu taom yangi yilda boylik va omad keltiradi, deb ishoniladi. Noʻxat tangalarni, koʻkatlar — bu dollar pullarini va taom bilan birga beriladigan makkajoʻxori noni — oltinni anglatadi. „Sakrayotgan Jon“ ning qoldiqlari „Sakrayotgan Jenny“ deb nomlanadi (inglizcha: skippin' Jenny), ular egalarining tejamkorligini ifodalaydi; qoldiqlarini isteʼmol qilish kelgusi yilda boyib ketish imkoniyatini oshiradi, deb ishoniladi.